laion/Wikipedia-Exotic huggingface dataset:
שרי שאנן

שרי שאנן הוא קצין צה"ל במילואים בדרגת אלוף-משנה, פיקד על בית הספר לתותחנות שדה ושימש נספח צה"ל בשווייץ עם אחריות ליוון ואיטליה. כיום משמש כסמנכ״ל בכיר במטה אלביט מוביל את השיווק והפיתוח העסקי במספר מדינות אירופה. שאנן התגייס לחיל התותחנים בפברואר 1973 והוכשר כמשנה טכני. לאחר קורס קציני חת"ם שירת בגדוד 402. הוא היה חבר במשלחת צה"ל לארצות הברית לקראת קליטת טילי הלאנס ושירת בגדוד המנפץ. לאחר מכן עבר לגדוד 411, שירת בתפקידי הדרכה בביסל"ת בהם ראש ענף מפקדים ומפקד קורס קציני שיתוף ארטילרי, וסיים תואר ראשון במדע המדינה באוניברסיטת בר-אילן. בשנים 1984–1986 פיקד על גדוד 411. לאחר מכן מונה לסגן מפקד אגד ולמפקד עוצבת התקומה, אגד ארטילרי במילואים. ב-1993 מונה למפקד ביסל"ת, בתקופתו הועבר בסיס הטירונים של התותחנים משבי שומרון לשבטה. בהמשך שירותו שימש מפקד התותחנים הפיקודי של פיקוד המרכז. ב-1999 מונה לנספח צה"ל בשווייץ עם אחריות ליוון ואיטליה וכיהן בתפקיד עד שחרורו ב-2003. לאחר שחרורו כיהן כסמנכ"ל שיווק אירופה בחברת אלישרא. כיום משמש כסמנכ״ל בכיר במטה אלביט מערכות. מוביל את הפיתוח העסקי, השיווק והאסטרטגיה במספר מדינות אירופה. 31 באוקטובר 2021 (IST)Card8&Daf=2 מפקדי גדוד קרן לדורותיו 411 אלישרא צפויה להשביח מטוסים יווניים, באתר TheMarker‏, 10 בספטמבר 2000
יואנסוס

יואנסוס (בלטינית: Iohannes; המאה ה-4 – יוני או יולי 425) היה קיסר האימפריה הרומית המערבית בין השנים 423–425. במותו של קיסר רומא המערבית, הונוריוס, קיסר רומא המזרחית תאודוסיוס השני היסס בלהכריז על מות דודו. בזמן שברומא המערבית הייתה באינטררגנום, קסטינוס אשר היה פטריקיוס בתקופתו של הונוריוס הכתיר אדם בשם יואנסוס כקיסר. יואנסוס בזמן הפיכתו לקיסר היה פריסימסריוס נוטריורום (primicerius notariorum) או עובד ציבור. ההיסטוריון פרוקופיוס תיאר אותו כ"עדין, בעל מימון רב ובעל יכולת לבצע מעשים אמיצים". ובניגוד לשושלת התאודוסיאנית גילה יואנסוס סבלנות אל כל זרמי הנצרות. כבר מהכתרתו, היה מעמדו של יואנסוס כקיסר לא יציב. בגאליה הפרפקט הפרטוריאני של יואנסוס נרצח לאחר מרידה של החיילים, ובאפריקה גנרל בשם בוניפטיוס עצר צי שסחב תבואה שהיה אמור להגיע לרומא. "אירועי שלטונו של יואנסוס לא ברורים כמו מקורו", כותב ג'ון מתיוס, ולאחר מכן מספק רשימה של פעולותיו הידועות של השליט בפסקה אחת. יואנסוס הוכרז ברומא ומשחקים פראטוריאנים סופקו. לאחר מכן העביר יואנסוס את בסיס הפעילות שלו לרוונה, בידיעה שהאימפריה המזרחית תפגע מכיוון זה. יש אזכור למסע נגד אפריקה, אך גורלה, שנחשב ללא הצלחה, אינו מתועד. בגאליה נראה שהוא הגיש אנשי דת לבתי משפט חילוניים. יואנסוס קיווה שיוכל להגיע להסכם עם הקיסר במזרח, אך כאשר תאודוסיוס השני העלה את בן דודו ולנטיניאנוס השלישי, קודם לקיסר, לאחר מכן לאוגוסטוס (ללא ספק מהשפעת אמו של ולנטיניאנוס גאלא פלקידיה), הוא ידע שהוא יכול היה לצפות רק למלחמה. בסוף שנת 424, נתן לאחד מעוקביו הצעירים והמבטיחים ביותר, אטיוס, משימה חשובה. אטיוס, מושל הארמון באותה תקופה, נשלח להונים, איתם חי כבני ערובה קודם לכן, כדי לבקש עזרה צבאית. בזמן שאטיוס נעדר, צבא האימפריה המזרחית עזב את סלוניקי לכיוון איטליה, ועד מהרה חנה באקוויליה. למרות שהמקורות העיקריים מציינים כי רוונה נפלה לתקיפתם – יוחנן מאנטיוכיה סיפר כי רועה צאן הוביל את צבאו של הגנרל אספר בבטחה בין הביצות שהגנו על העיר. סטיוארט אוסט סבור כי אביו של אספר, ארדבוריוס, שנתפס על ידי יואנסוס,שכנע את חיל המצב של רוונה לבגוד בעיר. הקיסר יואנסוס הובא לאקוויליה שם תחילה נחתכה ידו, אחר כך הוא הוצג לאנשים רכוב על חמור בהיפודרום כעלבון. לאחר עלבונות ופציעות נוספות, נערף ראשו של יואנסוס בסביבות יוני 425. שלושה ימים לאחר מותו של יואנסוס, שב אטיוס בראש צבא הוני גדול. לאחר התכתשויות, פלקידיה, בנה ולנטיניאנוס ואטיוס הגיעו להסכמה שביססה את הנוף הפוליטי של האימפריה הרומית המערבית לשלושים השנים הבאות. ההונים שולמו ונשלחו הביתה, בעוד אטיוס קיבל את התפקיד מגיסטר מיליטום. ההיסטוריון אדריאן גולדסוורת'י כתב כי "נדרשה מערכה מאומצת של גורמים חזקים של הצבא והצי המזרח-רומאי, בנוסף למינון הוגן של בגידה", כדי להביס את יואנסוס. מדיה וקבצים בנושא יואנסוס בוויקישיתוף
עמית גיא

עמית גיא הוא קצין צה"ל בדרגת אלוף-משנה, כיהן בעבר כמפקד בית הספר לתותחנות שדה.. גיא התגייס ב-1998 לחיל התותחנים ושירת כלוחם וכקצין במערכי החיל. הוא שירת ביחידה 5252 (יחידת הכטב"מים של החיל) ושימש בה קצין אג"ם, הוא מונה להקים את הפלוגה הייעודית ביחידה של כטב"מים טקטיים (לימים "רוכב שמיים") ופיקד עליה במבצע עופרת יצוקה עת השתתפה בלחימה ברצועת עזה. שימש קצין אג"ם של עוצבת עמוד האש, ב-2014 קודם לדרגת סא"ל ומונה למפקד גדוד 411 באגד ארטילרי 282, תפקיד בו שימש עד 2016. לאחר מכן שימש קצין אג"ם של חיל התותחנים. כאלוף-משנה שימש מפקד מרכז איסוף ותמרון באש במל"י. באוגוסט 2021 מונה למפקד ביסל"ת. דובר צהל, "זכות גדולה להכשיר ולחנך את לוחמי חיל התותחנים ודורשי האש של כוחות היבשה", באתר צהל, ‏1.6.23 עדי רחמיאן,המג"דים של עוצבת הגולן מסכמים קדנציה, במחנה דצמבר 2016 במחנה אל"ם עמית גיא מונה למפקד בית הספר לתותחנות, באתר צה"ל, 9 באוגוסט 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
הר פיירווד'ר (אנטארקטיקה)

הר פיירווד'ר (באנגלית: Mount Fairweather) הוא הר נישא בהרי המלכה מוד, באזור חוף אמונדסן של שטח חסות רוס, שבאנטארקטיקה. גובהו של ההר 1,865 מטרים מעל פני הים. הר פיירווד'ר הוא ההר ה-1,357 בגובהו באנטארקטיקה. ההר מתנשא מעל ראשו של קרחון סומרו. ההר ממוקם 7 קילומטרים צפונית-מזרחית מהר שוויל. שמו של ההר ניתן לו על ידי הקבוצה הדרומית של משלחת הסקר הגאולוגי האנטארקטי של ניו זילנד, שנערכה בעונת המחקר (הקיץ האנטארקטי) 1963 – 1964. כאשר משלחת הסקר חקרה את אזור ההר, היה מזג האוויר טוב במיוחד, באופן יוצא דופן, ומכאן שמו של ההר. "פיירווד'ר" (Fairweather) באנגלית משמעו "מזג אוויר נוח" או "מזג אוויר נאה". • Paulsen, T. S., Encarnación, J., Grunow, A. M., Stump, E., Pecha, M., & Valencia, V. A. (2018), Correlation and Late-Stage Deformation of Liv Group Volcanics in the Ross-Delamerian Orogen, Antarctica, from New U-Pb Ages., The Journal of Geology, 126(3), 307-323 • Anne Grunow, John Encarnacion, and Tim Paulsen, New geologic constraints on basement rocks from the Shackleton Glacier region, Byrd Polar Research Center, Ohio State University, Columbus, Ohio 43210 הר פיירווד'ר באתר הגאזט האנטארקטי של ממשלת ניו זילנלד הר פיירווד'ר באתר הגאזט האנטארקטי המשווה SCAR של ממשלת אוסטרליה הר פיירווד'ר באתר peakery (מרחקים לאתרים סמוכים) ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע על גובה ההר
הר פיירווד'ר

האם התכוונתם ל... אנטארקטיקה הר פיירווד'ר (אנטארקטיקה) – הר בהרי המלכה מוד בשטח חסות רוס, שבאנטארקטיקה אמריקה הצפונית הר פיירווד'ר (רכס פיירווד'ר) – הר ברכס פיירווד'ר בשטח הפארק הלאומי גליישר ביי, על הגבול בין מדינת אלסקה שבארצות הברית, לבין פרובינציית קולומביה הבריטית שבקנדה
Follow Your Fire

"Follow Your Fire" הוא סינגל של הלהקה האירית קודאליין. השיר יצא, על ידי בי-יוניק רקורדס, ב-23 במרץ 2018 כסינגל השני מתוך אלבום האולפן השלישי של הלהקה, Politics of Living‏. השיר נכתב על ידי קודאליין, ג'וני מקדייד וסטיב מק והופק על ידי סטיב מק. נכון לאוקטובר 2021, השיר הושמע למעלה מ-56 מיליון פעמים בספוטיפיי. הווידאו קליפ של הסינגל יצא לראשונה בערוץ היוטיוב של הלהקה ב-23 במרץ 2018. נכון לאוקטובר 2021, הווידאו קליפ נצפה למעלה מ-29 מיליון פעמים. מידע על הסינגל "Follow Your Fire" באתר מיוזיק בריינז מידע על היצירה "Follow Your Fire" באתר Discogs סרטון השיר "Follow Your Fire" באתר יוטיוב מידע על השיר "Follow Your Fire" באתר iTunes "Follow Your Fire - Single by Kodaline on Apple Music". Apple Music. ארכיון מ-2020-03-26. נבדק ב-26 במרץ 2020. {{cite web}}: (עזרה) Follow Your Fire, 2018-09-28, ארכיון מ-2021-10-07, נבדק ב-2021-10-07 "Kodaline - Follow Your Fire (Official Video)". YouTube. ארכיון מ-2021-10-07. נבדק ב-26 במרץ 2020. {{cite web}}: (עזרה)
הר אוסבורן

האם התכוונתם ל... אנטארקטיקה הר אוסבורן (אנטארקטיקה) – הר בהרי המלכה מוד בשטח חסות רוס, שבאנטארקטיקה איי פוקלנד הר אוסבורן (איי פוקלנד) – הר ברמת ויקהאם באי פוקלנד המזרחי שבאיי פוקלנד אוסטרליה הר אוסבורן (הטריטורייה הצפונית) – הר בצפון בטריטוריית הטריטוריה הצפונית שבאוסטרליה
Musik

"Musik" (בעברית: "מוזיקה") הוא סינגל שהוקלט על ידי הזמרת האוסטרית מריאנה מנדט, וייצג את אוסטריה באירוויזיון 1971. השיר נכתב על ידי ריצ'רד שונהרז ומנואל ריגוני, ובוצע בשפה הגרמנית. בשנת 1971 בחרה רשות השידור האוסטרית את מנדט לייצוג המדינה בתחרות האירוויזיון, שהתקיימה בעיר דבלין. שמו של השיר רומז על תוכנו, שכן הוא חג סביב מוזיקה, צלילים וכלי נגינה. אולם בביצועה, מנדט מדגישה את ההיבט המסחרי של תעשיית המוזיקה המודרנית, המצועצעת והמבזה. ב-3 באפריל 1971 בוצע השיר על ידי מנדט באירוויזיון. הוא שובץ ראשון בסדר ההופעות, לפני מלטה. בסופה של התחרות דורג במקום ה-16 עם 66 נקודות. Musik Eurovision 1971 Results: Voting & Points
מרקיניוס (2003)

מרקוס ויניסיוס אוליביירה אלנקר (בפורטוגזית: Marcus Vinicius Oliveira Alenca; נולד ב-7 באפריל 2003 בברזיל), המוכר בקיצור כמרקיניוס (Marquinhos), הוא כדורגלן ברזילאי המשחק בעמדת קשר הכנף בקבוצת נאנט מהליג 1. מרקיניוס גדל במחלקת הנוער של סאו פאולו. ב-11 ביולי 2021 ערך את הופעת הבכורה שלו במועדון, בניצחון 0–1 על באהיה במסגרת המחזור ה-11 בליגת העל הברזילאית לעונת 2021. ב-14 ביולי ערך את הופעת הבכורה שלו בגביע ליברטדורס, בתיקו 1-1 נגד ראסינג קלוב במסגרת המשחק הראשון בשלב שמינית הגמר של הטורניר לעונת 2021. ב-21 ביולי הבקיע את שער הבכורה שלו במועדון, בניצחון 1–3 על ראסינג קלוב במסגרת משחק הגומלין בשלב שמינית הגמר של הטורניר. ב-13 ביוני 2022 חתם מרקיניוס על חוזה ארוך טווח בארסנל. ב-31 בינואר 2023 הושאל לנוריץ' סיטי עד לסוף העונה. ב-12 באוגוסט 2023 הושאל לנאנט לעונה אחת. שיחק בשתי נבחרות הנערים של ברזיל עד גיל 16 ועד גיל 17. שיחק במדי נבחרת ברזיל בכדורגל עד גיל 20 במונדיאליטו 2023, שם הגיעה הנבחרת לרבע הגמר והודחה על ידי נבחרת ישראל בכדורגל עד גיל 20. ארסנל מגן הקהילה: 2023 מרקיניוס, באתר Transfermarkt מרקיניוס, באתר Soccerway מרקיניוס, באתר BDFutbol מרקיניוס, באתר WorldFootball.net מרקיניוס, באתר FootballDatabase.eu Marquinhos: Arsenal sign Brazilian from Sao Paulo on long-term contract, BBC Sport. 13 June 2022
Brother

"Brother" (בעברית: אח) הוא סינגל של הלהקה האירית קודאליין. הוא נכתב על ידי ג'ייסון בולנד, וינסנט מיי, קורי סנדרס, ג'ון מגווייר, מארק פרנדרגסט, אלכס דייוויס וסטיבן גריגן, והופק על ידי טו אינץ' פאנץ וסטיבן האריס. השיר יצא, על ידי בי-יוניק רקורדס, ב-23 ביוני 2017, כסינגל מוביל מתוך אלבום האולפן השלישי של הלהקה Politics of Living‏. השיר הגיע למקום השמיני במצעד 20 הסינגלים המקומיים באירלנד. נכון לאוקטובר 2021, השיר הושמע למעלה מ-139 מיליון פעמים בספוטיפיי. ב-15 ביוני 2017, הלהקה הוציאה טיזר לשיר, יחד עם תאריך הוצאתו ושמו. הווידאו קליפ, שבוים על ידי סטיבי ראסל, יצא בערוץ היוטיוב של הלהקה ב-23 ביוני 2017. נכון לאוקטובר 2021, הווידאו קליפ נצפה למעלה מ-52 מיליון פעמים. רובין מאריי, מ-Clash, תיאר את הווידאו קליפ כ-"פרשה מרגשת, נוגעת ללב, רגשית ישירה, שנכנסת לגרעין השיר". רוב קופסי, מחברת המצעדים הרשמית, הגדיר את הווידאו קליפ כ-"רגשי". רובין מאריי, מ-Clash, כתב כי: "ל-'Brother' יש את כל המרכיבים המרכזיים של קודאליין - מילים מרגשות ומקהלה דואגת". רוב קופסי, מחברת המצעדים הרשמית, אמר כי ההפקה של טו אינץ' פאנץ וסטיבן האריס היא "הפקה חדשה", וכתב שהשיר הוא "[השיר] המרגש והרגשי של קודאליין שכנראה כבר תכירו". מידע על הסינגל "Brother" באתר מיוזיק בריינז סרטון השיר "Brother" באתר יוטיוב Ros Madigan (23 ביוני 2017). "LISTEN: Kodaline Release Emotional New Video & Single 'Brother'". Today FM. ארכיון מ-2018-06-12. נבדק ב-23 ביוני 2017. {{cite news}}: (עזרה) Brother, 2018-09-28, ארכיון מ-2021-09-11, נבדק ב-2021-10-07 Jessica Marie Ruxton (15 ביוני 2017). "Kodaline's new track 'Brother' will be released next Friday". Buzz.ie. אורכב מ-המקור ב-2017-09-23. נבדק ב-23 ביוני 2017. {{cite news}}: (עזרה) Kodaline - Brother (Official Video), ארכיון מ-2021-09-05, נבדק ב-2021-10-07 Robin Murray (23 ביוני 2017). "Kodaline Post Emotional 'Brother' Video". Clash. ארכיון מ-2018-06-21. נבדק ב-23 ביוני 2017. {{cite news}}: (עזרה) Rob Copsey (23 ביוני 2017). "Kodaline are back with their new single Brother and the music video will make you cry - Premiere". Official UK Charts Company. ארכיון מ-2018-09-08. נבדק ב-23 ביוני 2017. {{cite news}}: (עזרה)
לאסינה סינאיוקו

לאסינה סינאיוקו (בצרפתית: Lassine Sinayoko; נולד ב-8 בדצמבר 1999 בבמקו שבמאלי) הוא כדורגלן מאלי המשחק בעמדת החלוץ בקבוצת אוסר ובנבחרת מאלי. סינאיוקו החל לשחק בקבוצת המילואים של אוסר בשנת 2017. ב-29 ביוני 2019 חתם על חוזה מקצועני ראשון במועדון. ב-10 באפריל 2021 ערך את הופעת הבכורה שלו בקבוצה הראשונה של המועדון, בניצחון 0–4 על ניור במסגרת המחזור ה-32 בליגה הצרפתית השנייה לעונת 2020/2021. בסך הכל ערך שתי הופעות ליגה בעונה זו. ב-16 באוגוסט 2021 זומן סינאיוקו לראשונה לסגל נבחרת מאלי. ב-6 בספטמבר הוא ערך את הופעת הבכורה שלו בנבחרת, בתיקו 0-0 נגד נבחרת אוגנדה במסגרת מוקדמות מונדיאל 2022. נכלל בסגל נבחרת מאלי לטורניר גביע אפריקה לאומות 2023. לאסינה סינאיוקו, באתר Transfermarkt לאסינה סינאיוקו, באתר Soccerway לאסינה סינאיוקו, באתר National Football Teams לאסינה סינאיוקו, באתר FootballDatabase.eu 4 Franciliens ont signé professionnels à Auxerre ! באתר Actufoot, ‏ 20 ביוני 2019 (בצרפתית) AJA : Lassine Sinayoko convoqué avec le Mali באתר Foot Mercato, ‏ 16 באוגוסט 2021 (בצרפתית) CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
ויגודה

האם התכוונתם ל... מיכאל ויגודה – ד"ר למשפטים ערן ויגודה-גדות – חוקר מדע המדינה שמואל ויגודה (חזן) – חזן אמריקאי יליד פולין שמואל ויגודה (פילוסוף) – פילוסוף ישראלי
ריצ'רד פול אוונס

ריצ'רד פול אוונס (באנגלית: Richard Paul Evans;‏ נולד ב-11 באוקטובר 1962) הוא סופר אמריקאי שספריו נכנסו לרשימת רבי-המכר של הניו יורק טיימס. ריצ'רד פול אוונס נולד בגדל בסולט לייק סיטי. הוא סיים אוניברסיטת יוטה בשנת 1964 והחל לעבוד בתחום הפרסום. בזמן הפנוי הוא כתב סיפורי חג מולד לילדים. ריצ'רד פול אוונס לא הצליח למצוא סוכן שיוציא לאור את הספר ולכן הוציא לאור את הספר באופן עצמאי בשנת 1993. הספר זכה להצלחה מקומית. בשנת 1994 הספרו The Christmas Box hit #2 נכלל ברשימת רבי-המכר של הניו יורק טיימס. הוא חתם על חוזה עם "סיימון אנד שוסטר" ששלמו לו 4.2 מיליון $ על הספרים העתידיים. בשנת 1995 יצאה לאור מחדש את ספרו הראשון הוא הגיע למקום הארשון ברשימת ניו יורק טיימס. באותה שנה על בסיס הספר צולם סרט בו השתתפו ריצ'רד תומאס ומורין או'הרה. בשנת 1996 על בסיס ספרו Timepiece צולם סרט טלוויזיה ובהמשך צולמו סרטים נוספים. בשנת 2011 הוא פרסם ספר "הרפתקאותיו של מייקל ויי: האסיר מתא 25" שהיה הספר הראשון בסדרה של מייקל ויי. בסדרה זו נכתבו שבעה ספרים. בשנת 2022, ספרו "יומנה של נואל" עובד לסרט של נטפליקס. ריצ'רד אוונס כתב יותר מ-40 ספרים, שעיקר מבוססים על נושאי נוצרות וערכי המשפחה. הספרים זכו במספר פרסים. אתר האינטרנט הרשמי של ריצ'רד פול אוונס (באנגלית) ריצ'רד פול אוונס, ברשת החברתית אקס (טוויטר) רשימת ספרים ופרסים באתר שלסיימון אנד שוסטר
שרמין שחריוואר

שרמין שחריוואר (בגרמנית: Shermine Shahrivar; נולדה ב-17 בספטמבר 1982) היא דוגמנית גרמניה ממוצא פרסי. שרמין שחריוואר נולדה בטהראן. כאשר היא הייתה בת שנה המשפחתה עברה לגרמניה בה היא התגוררה עם אחיה. שחריוואן גדלה בגרמניה ודוברת חופשי גרמנית ופרסית. היא סיימה לימודי אוניברסיטה במדעי החברה. בשנת 2004 שחריוואר זכתה בתואר מיס גרמניה ובעקבות כך נשלחה להשתתף בתחרויות מיס אירופה. בתחרות של שנת 2005 היא זכתה במקום הראשון (סגניתה הראשונה הייתה נציגת ארמניה לוסין טובמסיאן. בעקבות זכייתה שחריוואר הוזמנה להנחות תוכנית טלוויזיה. היא למדה משחק במכון לי סטרסברג לתיאטרון ולקולנוע ושיחקה במספר סרטי קולנוע. כל זה במקביל לקריירה כדוגמנית. מדיה וקבצים בנושא שרמין שחריוואר בוויקישיתוף שרמין שחריוואר, ברשת החברתית פייסבוק שרמין שחריוואר, ברשת החברתית אקס (טוויטר) שרמין שחריוואר, ברשת החברתית אינסטגרם שרמין שחריוואר, במסד הנתונים הקולנועיים IMDb (באנגלית) פרופיל דוגמנות ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בית הכנסת אל-מצריון

בית הכנסת אל-מצריון (נקרא גם בית הכנסת אל-אסתאד) היה בית כנסת בקהיר שבמצרים. בית הכנסת נבנה בשכונת היהודים (חארת אל-יהוד) בקהיר. מועד בנייתו איננו ידוע, אך ההנחה היא כי הוא נבנה במאה ה-10. קיימות עדויות מהמאה ה-11 המתייחסות אליו כמבנה פעיל. שם בית הכנסת, אל-מצריון, מעיד על חשיבות המקום לקהילת מצרים כולה. שמו האחר ניתן לו במאה ה-16, כנראה לאחר שב-1545 הורו השלטונות לסגור אותו וכך עמד 40 שנה, עד שב-1585 התיר השליט המקומי אברהים פאשא לפתוח אותו. כינויו של פאשא היה אל-אסתאד ("האדון") וכהוקרה למעשהו ניתן השם לבית הכנסת. בית הכנסת שימש כמקום התפילה המרכזי והייצוגי של היהודים בשכונה. התקיימו בו תפילות מרכזיות ובו נכנסו לתפקידם רבני מצרים. על פי עדות מסוימת נשתמר בו כתב יד מיוחד של התורה, שנקרא "סמבטיון". בית הכנסת היה מבנה מלבני בגובה של שתי קומות. חזיתותיו החיצוניות היו מעוצבות בפשטות. בשתי חזיתות האורך היו שתי שורות של ארבעה חלונות מקושתים (16 בסך הכל) ובהם תריסי עץ. בתוכו התנשאה מעל מפלס הקרקע גלריה בצורת האות ח', ששימשה כעזרת הנשים. במחצית המאה ה-19 שופץ בית הכנסת ובשלהי אותה מאה שופץ שוב. בשיפוצים אלו הוכנסו למבנה המקורי שלו מרכיבים אירופיים מודרניים שונים שניבנו בהדר רב. בין עמודי התמך של הגלריה נקבעו קשתות דקורטיביות. להיכל ניתנה צורה של חצי משושה ולבימה צורת מתומן, ובשניהם נקבעו עמודים ומעקות משיש. שני גרמי מדרגות קצרים העפילו אל הבימה והעמודים בה חוברו בלוחות שיש לכעין כתר מעליה. קשתות נקבעו גם מעל לעמודי ההיכל. אולם התפילה הואר בנברשות צבעוניות. על רצפת עזרת הנשים הונחו מחצלות ושטיחים. מבנה בית הכנסת היה קיים עד 1975. באותו מועד נאלצה קהילת קהיר למכור אותו מסיבות כספיות. בהמשך נהרס המבנה ועל מקומו נבנה מבנה אחר. יורם מיטל, אתרים יהודיים במצרים, ירושלים: מכון בן צבי לחקר קהילות ישראל במזרח, 1995 מיטל, עמ' 48. מיטל, עמ' 49.
סידנהם אדוארדס

סידנהם אדוארדס (באנגלית: Sydenham Teast Edwards‏; 1768 – 8 בפברואר 1819) היה מאייר של צמחים, ציפורים ובעיקר נודע בפרסום ספר מאויר על גזעי כלבים בבריטניה. אדוארדס נולד בשנת 1768 באוסק, מונמות'שייר, בנו של לויד פיטל אדוארדס, מנהל בית ספר ומנגן עוגב, ואשתו, מרי ריס, אחותו של הכומר, ריצ'רד ריס, שהשיא אותם ב-26 בספטמבר 1765. בנו הנוסף ריצ'רד ריס היה רופא מצטיין וכתב מספר עבודות בנושא רפואה. לאדוארדס הצעיר היה כישרון מלידה לרישום וציור ובגיל 11 העתיק לוחות של ציורי צמחים להנאתו. מר דנמן ראה בשנת 1779 כמה מעבודותיו של אדוארדס. בהיותו חבר של הבוטנאי ויליאם קרטיס שפרסם כמה ספרים בוטניים וייסד מגזין בוטני חשוב, סיפר לו על הילד. קרטיס הכשיר את אדוארדס הן בוטניקה והן באיור בוטני. אדוארדס ייצר ציורי צמחים בקצב גדול: בין השנים 1787–1815 הוא ייצר למעלה מ-1,700 צבעי מים למגזין הבוטני בלבד. הוא אייר את האנציקלופדיה לגזעי כלבים בבריטניה שמכילה 1800 איורים של כלבים. כמו כן אייר במקביל כתבי עת בוטנאיים. הוא גם סיפק ציורים לאנציקלופדיות כמו Pantologia ו-Cyclopædia של ריס. הוא השלים מספר איורי תוכים בין השנים 1810–1812 שנרכשו על ידי אדוארד סמית-סטנלי, הרוזן מדרבי. אדוארדס נבחר כעמית האגודה הלינאית של לונדון בשנת 1804. עבודתו של אדוארדס עוררה השראה לקישוטי קרמיקה שנעשו על ידי מספר קדרים מרכזיים באותה תקופה. הוא נקבר בכנסיית צ'לסי הישנה, לונדון. באנדרטת זיכרון בכנסייה בה נקבר, כתוב כי היה "מגדיר נאמן של הטבע, מעטים שווים לו, אף אחד לא הצטיין כמוהו". המצבה נהרסה בהפצצות במלחמת העולם השנייה, אך הוחלפה. מדיה וקבצים בנושא סידנהם אדוארדס בוויקישיתוף Davies, Raymond B. (2004). "Edwards, Sydenham Teast". Oxford Dictionary of National Biography. Oxford Dictionary of National Biography (online ed.). Oxford University Press Thomas, T. H. (1910). "Sydenham Edwards of Usk, painter and draughtsman of natural history". Transactions of the Cardiff Naturalists' Society. 43: 15–19. Stephen, Leslie,, Edwards, Sydenham Teak, Dictionary of National Biography, 1885-1900 Volume 17 Davies, Kevin L. (2001). "The life and work of Sydenham Edwards FLS, Welshman, Botanical and Animal Draughtsman 1768-1819". Minerva: The Journal of Swansea History. 9: 30–58.
שורש 93

שורש 93, או ניוּ בּוּ (בסינית: 牛部, פיניין: Niú bù) הוא השורש התשעים ושלושה של הכתב הסיני. פירושו "פרה", והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים. במילון קאנגשי יש 233 תווים (מתוך 49,030) שניתן למצוא תחת שורש זה. כאשר השורש מרכיב תו סיני יחד עם שורשים ומופיע בצד שמאל, הוא יהיה מהצורה:牜 (שבה גם סדר הקווים משתנה). השורש בכתב עצמות הניחוש, 甲骨文, גְ'יָאגוּוֶן (פיניין: Jiǎgǔwén) מלפני 3,500 שנה השורש בכתב כתובות הברונזה, גִ'ין וֶן 金文 (פיניין: Jīn wén) מלפני 2,500-3,000 שנה הצורה בכתב החותם הגדול (דָאגְ'ווָאן, 大篆; פיניין: Dàzhuàn) לפני מעל 2,000 שנה הצורה בכתב החותם הקטן או שְׂיָאוגְ'ווָאן (小篆, xiǎozhuàn) Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1. Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 93 בוויקישיתוף מאגר Unihan - U+725B
יהושע פרידמן (פירושונים)

האם התכוונתם ל... יהושע פרידמן – משורר ומתרגם עברי ופעיל ציוני שוקי פרידמן – משפטן וחוקר בנושאי דת ומדינה הרב אברהם יהושע השיל פרידמן – האדמו"ר מאדז'וד (רומ'), מגזע בוהוש הרב יצחק יהושע העשיל פרידמן – האדמו"ר הנוכחי מסדיגורה
ישראל ברלין

ישראל זכרוביץ' ברלין (ברוסית: Израил (Израиль) Захарович Берлин;‏ 1886 – אחרי 1920) היה היסטוריון רוסי, עורך שותף ב"יברייסקיה אנציקלופדיה". יליד פולאצק. בשנת 1902 היה בישיבה בלובביץ'. לאחר 1917 לקח חלק פעיל בפעילות השלטונות הבולשביקים בפטרוגרד, שסייעו במיוחד לפיתוח עבודה בקרב היהודים. בשנת 1919 פרסם מונוגרפיה מחקרית על גורל היהודים ברוסיה "גורלו ההיסטורי של העם היהודי בשטח המדינה הרוסית". Берлин И. З. Авраам Яковлевич Гаркави — к пятидесятилетнему юбилею его научно-литературной деятельности // Еврейская старина. — 1910. — Окт.-дек. — С. 592—598. Берлин И. З. Сказание об Иване Грозном и о разгроме еврейской общины в Полоцке // Еврейская старина. — 1915. — Вып. 2. Берлин И. З. Евреи в Южной Руси до образования Русского государства // История евреев в России. Т. II/I. — М., 1921. — С. 1-84. Берлин И. З. Евреи в Южной Руси в эпоху Киевского и Галицко-Волынского государства // История евреев в России. Т. II/I. — М., 1921. — С. 113—154. Мир, которого не стало: воспоминания и впечатления (1884—1914) / Бен-Цион Динур; пер. с иврита А. Вайсман, С. Могилевский; Центр по изучению российского и восточноевропейского еврейства Иерусалимского ун-та. — Москва: Мосты культуры; Иерусалим: Gesharim, 2008. — С. 392. Книга жизни: Воспоминания и размышления: Материалы для истории моего времени / С. М. Дубнов. — СПб, 1998. — 625. ערך זה הוא קצרמר בנושא היסטוריונים. אתם מוזמנים לתרום לוויקיפדיה ולהרחיב אותו.
מרדכי פרידמן (פירושונים)

האם התכוונתם ל... מרדכי פרידמן – לוחם צה"ל שנפל במלחמת ששת הימים וזכה בעיטור הגבורה על פועלו בה הרב מרדכי שרגא פרידמן – האדמו"ר מהוסיאטין, בנו של רבי ישראל פרידמן מרוז'ין הרב מרדכי שלמה פרידמן – האדמו"ר מבויאן לאחר השואה הרב נחום מרדכי פרידמן – האדמו"ר השלישי מצ'ורטקוב הרב מרדכי שלום יוסף פרידמן – האדמו"ר מסדיגורה בדור הרביעי הרב מרדכי שלום יוסף פרידמן, האדמו"ר מסדיגורה-ירושלים, בנו של רבי ישראל משה פרידמן מרדכי עקיבא פרידמן – פרופסור אמריטוס בחוג לתלמוד באוניברסיטת תל אביב מרדכי איש שלום – נולד בשם מרדכי פרידמן; ראש עיריית ירושלים בשנים 1959–1965 מרדכי אלישיב – נולד בשם מרדכי פרידמן; פעיל ציוני ומחנך עברי בליט ובארץ ישראל
סוק"ק אלכסונים

סוק"ק אלכסונים הוא וריאנט של סודוקו, אשר בדומה וריאנט סוק"ק, מכיל אלמנטים של קאקורו. בסוק"ק אלכסונים, בנוסף לחוקי הסודוקו הרגילים, ניתנים סיכומי הספרות המוצבות על חלק מהאלכסונים של ריבועי המשנה (בני 9 משבצות), נתון נוסף המקל על מציאת הספרות שיש להציב בכל משבצת.
סחלין (מועדון ספורט מקצועני)

סחלין (ברוסית: Сахали́н) הוא מועדון ספורט מקצועני, שנוסד בספטמבר 2014 ומאגד שלוש קבוצות מקצועניות בענפי ספורט שונים: כדורגל, הוקי וכדורעף. מועדון הספורט המקצועני "סחלין" נוסד בשנת 2014 ביוזמת ממשלת מחוז סחלין כדי לאחד שלושה מועדוני ספורט בענפי כדורעף נשים, הוקי וכדורסל. סחלין סחלין סחלין מדיה וקבצים בנושא סחלין בוויקישיתוף אתר האינטרנט הרשמי של סחלין סחלין, ברשת החברתית אקס (טוויטר) סחלין, ביישום טלגרם סחלין, ברשת החברתית אינסטגרם סחלין, ברשת החברתית טיקטוק סחלין, ברשת החברתית VK סחלין, באתר sakhalin.biz Состоялась презентация профессионального спортивного клуба «Сахалин».
וולק

וולק הוא שם משפחה. משמעות המילה וולק בשפה הרוסית ובשפות סלאביות נוספות היא זאב. האם התכוונתם ל... איגור וולק – קוסמונאוט סובייטי-רוסי ג'יימס וולק – שחקן קולנוע וטלוויזיה אמריקאי-יהודי כרמלה יעקובי וולק – אדריכלית ישראלית רודולפו וולק – כדורגלן איטלקי ריטה וולק – שחקנית קולנוע וטלוויזיה אוזבקית-אמריקאית וולקוב ווק פולק זאב (פירושונים)